PATVIRTINTA

Kauno miesto savivaldybės tarybos

2021 m. lapkričio 23 d.

sprendimu Nr. T-491

**LEIDIMŲ KIRSTI AR KITAIP PAŠALINTI IŠ AUGIMO VIETOS SAUGOTINUS ŽELDINIUS IŠDAVIMO, PRAŠYMŲ PERSKAIČIUOTI ŽELDINIŲ ATKURIAMOSIOS VERTĖS KOMPENSACIJĄ NAGRINĖJIMO IR SUMOKĖTOS KOMPENSACIJOS GRĄŽINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašas (toliau – Aprašas) nustato saugotinų želdinių kirtimo, kitokio pašalinimo iš augimo vietos ar intensyvaus genėjimo, šių darbų vykdymo, leidimų atlikti šiuos darbus išdavimo, želdinių atkuriamosios vertės kompensacijos perskaičiavimo ir sumokėtos kompensacijos grąžinimo tvarką.

2. Saugotini želdiniai – medžiai ir krūmai, atitinkantys Lietuvos Respublikos Vyriausybės 2008 m. kovo 12 d. nutarimu Nr. 206 „Dėl Kriterijų, pagal kuriuos medžiai ir krūmai, augantys ne miškų ūkio paskirties žemėje, priskiriami saugotiniems, patvirtinimo ir medžių ir krūmų priskyrimo saugotiniems“ patvirtintus saugotinų medžių ir krūmų kriterijus ir (ar) Kauno miesto savivaldybės (toliau – Savivaldybė) tarybos sprendimu saugotinais paskelbti dendrologiškai, ekologiškai, estetiškai vertingi, kultūros paveldui ir kraštovaizdžiui reikšmingi medžiai ir krūmai.

3. Apraše vartojamos sąvokos atitinka Lietuvos Respublikos želdynų įstatyme vartojamas sąvokas.

**II SKYRIUS**

**LEIDIMŲ KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS IŠDAVIMO TVARKA**

 4. Saugotinus želdinius kirsti, kitaip pašalinti iš augimo vietos ar intensyviai genėti galima tik turint Savivaldybės administracijos (toliau – Administracija) direktoriaus ir (ar) jo įgalioto Administracijos direktoriaus pavaduotojo išduotą leidimą kirsti, kitaip pašalinti iš augimo vietos ar intensyviai genėti saugotinus želdinius (toliau – Leidimas), išduotą pagal Aprašo 1 priede nustatytą formą, ar vadovaujantis galiojančiu Administracijos direktoriaus ir (ar) jo įgalioto Administracijos direktoriaus pavaduotojo sprendimu kirsti, kitaip pašalinti iš augimo vietos ar intensyviai genėti saugotinus želdinius (toliau – Sprendimas), išduotą pagal Aprašo 2 priede nustatytą formą, ir sumokėjus Administracijos direktoriaus ir (ar) jo įgalioto Administracijos direktoriaus pavaduotojo apskaičiuotą pagal Lietuvos Respublikos aplinkos ministro tvirtinamus želdinių atkuriamosios vertės įkainius želdinių atkuriamosios vertės kompensaciją. Administracijos direktoriui ir (ar) jo įgaliotam Administracijos direktoriaus pavaduotojui leidimų kirsti, kitaip pašalinti iš augimo vietos ar intensyviai genėti saugotinus želdinius ir želdinių atkuriamosios vertės kompensacijos apskaičiavimo projektus rengia ir kitus būtinus veiksmus jiems parengti ir išduoti atlieka Savivaldybės administracijos Aplinkos apsaugos skyrius (toliau – Aplinkos apsaugos skyrius).

 5. Saugotinus želdinius kirsti, kitaip pašalinti iš augimo vietos ar intensyviai genėti be Leidimo ar Sprendimo galima, kai:

 5.1. jie auga elektros tinklų, šilumos perdavimo tinklų, magistralinių dujotiekių ir naftotiekių (produktotiekius) apsaugos zonose ir šiuos darbus atlieka prieš darbų pradžią apie juos raštu informavę žemės, kurioje auga želdiniai, savininką ar valdytoją, elektros tinklus, šilumos tinklus, magistralinius dujotiekius ir naftotiekius (produktotiekių) eksploatuojantys asmenys ar jų įgalioti tretieji asmenys;

 5.2. šiuos darbus reikia atlikti nedelsiant – dėl gamtinio, eismo ar kito įvykio pakitus želdinių būklei, kai dėl to jie kelia pavojų gyventojams, jų turtui, statiniams ar eismo saugumui. Šiuo atveju darbus atlikę asmenys per 3 darbo dienas privalo raštu informuoti Aplinkos apsaugos skyrių, nurodydami želdinio vietą (adresą ar koordinates) ir pateikdami 3 nuotraukas, kuriose būtų užfiksuotas vaizdas prieš atliekant darbus ir iš skirtingų pusių užfiksuotas nukirstas, kitaip pašalintas iš augimo vietos ar intensyviai nugenėtas želdinys.

 6. Saugotinų želdinių atkuriamosios vertės kompensacija neskaičiuojama ir apie tai pažymima Leidime ar Sprendime, kai želdiniai:

 6.1. nebus kertami – išduotas Leidimas ar Sprendimas intensyviam želdinių genėjimui;

 6.2. kertami, kitaip pašalinami iš augimo vietos ar intensyviai genimi 5 punkte numatytais atvejais;

 6.3. yra pažeisti stiebo ir šaknų puvinio arba vabzdžių kenkėjų ar grybinių ligų (išskyrus biologinei įvairovei svarbius želdinius, kurie nekelia pavojaus gyventojams, jų turtui, statiniams ir eismo saugumui);

 6.4. yra pasvirę didesniu kaip 45 laipsnių kampu;

 6.5. kertami vykdant teritorijų planavimo dokumentuose, viešųjų atskirųjų želdynų projektuose numatytus kraštovaizdžio formavimo kirtimus;

 6.6. auga ant piliakalnių, pilkapių;

 6.7. auga kapinėse ir ardo paminklus, antkapius, kitus kapinių statinius ar įrenginius;

 6.8. gadina pastato pamatus ar kitas jo dalis;

 6.9. auga apsaugos zonose, kai tai nesuderinama su šioms apsaugos zonoms Lietuvos Respublikos specialiųjų žemės naudojimo sąlygų įstatyme nustatytais apribojimais;

 6.10. auga geležinkelio kelių ir jų įrenginių, geležinkelio želdinių apsaugos zonoje;

 6.11. auga teritorijoje, kuri naudojama valstybinės reikšmės keliams eksploatuoti;

6.12. auga valstybinės ar vietinės reikšmės kelio juostoje ir dėl blogos būklės kelia grėsmę užvirsti ant kelio;

6.13. nurodyti saugomų teritorijų planavimo, saugomų rūšių ar buveinių apsaugos priemonių įgyvendinimo dokumentuose kaip kertami ar kitaip pašalinami iš augimo vietos;

6.14. auga žemėje, kurioje teisės aktų nustatyta tvarka leidžiama veisti mišką;

6.15. kertami ar kitaip pašalinami iš augimo vietos įgyvendinant krašto apsaugos ar valstybės sienos apsaugos tikslus.

7. Privačios žemės sklypo savininkas ar valstybinės žemės valdytojas dėl Leidimo išdavimo pateikia Savivaldybės administracijai Aprašo 3 priede nustatytos formos prašymą (toliau – Prašymas). Asmuo, prašantis išduoti Leidimą kito asmens žemėje, Prašymą suderina su tos žemės savininku ar valdytoju (suderinimo nereikia, kai teikiamas Prašymas kirsti, kitaip pašalinti iš augimo vietos ar intensyviai genėti saugotinus želdinius žemėje, kurios valdytoja yra Savivaldybė). Su tos žemės savininku ar valdytoju nesuderintas Prašymas nenagrinėjamas. Su Prašymu privalomai teikiami šie dokumentai:

7.1. žemės sklypo plano kopija;

7.2. Nekilnojamo turto registro centrinio duomenų banko išrašo apie nuosavybės teisę įregistruotą žemės sklypą kopija;

7.3. įgaliojimo kopija, jei prašymą ir dokumentus pasirašo ir teikia įgaliotas asmuo;

7.4. numatomų kirsti, persodinti ar kitaip pašalinti, genėti medžių schema (schema gali būti parengta žemėlapio pagrindu arba nubraižyta laisva forma, pažymint želdinių augimo vietą, rūšis, skaičių, skersmenį);

7.5. bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas (jei taikoma);

7.6. želdinių būklės ekspertizės išvada (13 punkte nurodytais atvejais);

7.7. papildomai teikiami šie dokumentai (jei vykdomi statybos ar kiti darbai):

7.7.1. statybos leidimo kopija;

7.7.2. želdyno projekto kopija (kai tokį projektą privaloma rengti), želdynų ir (ar) želdinių tvarkymo dalies kopija.

8. Jeigu privačios žemės sklypo savininkas ar valstybinės žemės valdytojas pateikė netinkamai užpildytą Prašymą, Aplinkos apsaugos skyrius per 5 darbo dienas nuo Prašymo gavimo dienos informuoja apie tai privačios žemės sklypo savininką ar valstybinės žemės valdytoją ir nustato 5 darbo dienų terminą patikslintam prašymui pateikti. Jei per 5 darbo dienas Prašymas nepatikslinamas, jis toliau nenagrinėjamas.

9. Aplinkos apsaugos skyrius, gavęs privačios žemės savininko tinkamai užpildytą Prašymą, per 20 darbo dienų nuo jo gavimo dienos patikrina, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams, ir apskaičiuoja pašalinamų želdinių atkuriamąją vertę. Įvertinęs gautus duomenis Administracijos direktorius ir (ar) jo įgaliotas Administracijos direktoriaus pavaduotojas išduoda Leidimą privačios žemės sklypo savininkui, kuriame nurodo želdinių atkuriamosios vertės kompensacijos dydį, arba, nustačius, kad numatomas saugotinų želdinių kirtimas, kitoks pašalinimas iš augimo vietos ar intensyvus genėjimas prieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams, motyvuotai atsisako jį išduoti ir apie priimtą sprendimą raštu informuoja privačios žemės sklypo savininką.

10. Jeigu per 20 darbo dienų pagal tinkamai užpildytą privačios žemės savininko Prašymą Administracijos direktorius ir (ar) jo įgaliotas Administracijos direktoriaus pavaduotojas neišduoda Leidimo arba motyvuotai neatsisako jį išduoti, laikoma, kad Leidimas išduotas. Leidimas galioja neterminuotai. Aplinkos apsaugos skyrius, laikydamasis asmens duomenų apsaugą reglamentuojančių teisės aktų reikalavimų, ne vėliau kaip per 3 darbo dienas nuo Leidimo išdavimo dienos Savivaldybės interneto svetainės Aplinkos apsaugos puslapyje paskelbia informaciją apie išduotą Leidimą, nurodydamas numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo leidimo paskelbimo Savivaldybės interneto svetainės Aplinkos apsaugos puslapyje dienos.

11. Aplinkos apsaugos skyrius, gavęs tinkamai užpildytą valstybinės žemės valdytojo Prašymą, organizuoja jo nagrinėjimą:

11.1. jei pašoma kirsti, kitaip pašalinti iš augimo vietos ar intensyviai genėti iki 10 vnt. saugotinų želdinių, Aplinkos apsaugos skyriaus specialistas per 20 darbo dienų įvertina, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams;

11.2. jei prašoma kirsti ar kitaip pašalinti iš augimo vietos 10 ar daugiau saugotinų želdinių, Aplinkos apsaugos skyrius privalo gauti Želdynų ir želdinių apsaugos ir priežiūros komisijos prie Kauno miesto savivaldybės (toliau – Komisija) išvadą dėl būtinybės kirsti ar kitaip pašalinti iš augimo vietos saugotinus želdinius. Komisija išvadą privalo pateikti Aplinkos apsaugos skyriui per 20 darbo dienų;

11.3. 13 punkte numatytais atvejais Aplinkos apsaugos skyrius turi gauti želdynų ir želdinių būklės ekspertizės išvadą;

11.4. Aprašo 11.1–11.3 papunkčiuose nurodytus duomenis Aplinkos apsaugos skyrius teikia Administracijos direktoriui ir (ar) jo įgaliotam Administracijos direktoriaus pavaduotojui, kuris priima spendimą išduoti Leidimą ir numato Leidimo įsigaliojimo terminą. Terminas gali būti ne ankstesnis kaip po 20 darbo dienų nuo sprendimo išduoti Leidimą priėmimo dienos. Ne vėliau kaip per 3 darbo dienas nuo sprendimo išduoti Leidimą priėmimo dienos Savivaldybės interneto svetainėje Aplinkos apsaugos skyrius paskelbia informaciją apie priimtą sprendimą išduoti Leidimą, nurodydamas numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą Leidimo įsigaliojimo dieną. Kartu su sprendimu dėl Leidimo išdavimo paskelbiama Komisijos išvada ir (ar) želdynų ir želdinių būklės ekspertizės išvada, kai šias išvadas Aprašo 11.2 ir 11.3 papunkčiuose numatytais atvejais privaloma gauti ir įvertinti iki sprendimo dėl Leidimo išdavimo priėmimo;

11.5. jeigu per nustatytą terminą gautas Aprašo 13.3 papunktyje numatytas rašytinis suinteresuotos visuomenės prašymas arba 14 punkte numatytas suinteresuotos visuomenės pranešimas, Leidimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavęs želdynų ir želdinių būklės ekspertizės išvadą, Administracijos direktorius ir (ar) jo įgaliotas Administracijos direktoriaus pavaduotojas per 5 darbo dienas susipažįsta su želdynų ir želdinių būklės ekspertizės išvada ir priima sprendimą nekeisti Leidimo, pakeisti Leidimą arba panaikinti sprendimą dėl Leidimo išdavimo ir jį kartu su želdynų ir želdinių būklės ekspertizės išvada paskelbia Savivaldybės interneto svetainėje. Jeigu Administracijos direktorius ir (ar) jo įgaliotas Administracijos direktoriaus pavaduotojas neatsižvelgė ar atsižvelgė tik iš dalies į Komisijos išvadą ir (ar) želdynų ir želdinių būklės ekspertizės išvadą, sprendime dėl Leidimo išdavimo privaloma nurodyti tokio sprendimo priežastis ir motyvus. Leidimas galioja neterminuotai. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo įsigaliojusio leidimo paskelbimo Savivaldybės interneto svetainės Aplinkos apsaugos puslapyje.

12. Asmuo, dėl Savivaldybės želdynų ir želdinių teritorijose esančių saugotinų medžių ir krūmų kirtimo ir (ar) genėjimo Savivaldybės administracijai pateikia Aprašo 4 priede nustatytos formos prašymą atlikti saugotinų medžių ir krūmų kirtimo ir (ar) genėjimo darbus (toliau – Prašymas atlikti darbus). Jeigu asmuo pateikė netinkamai užpildytą Prašymą atlikti darbus, Aplinkos apsaugos skyrius per 5 darbo dienas nuo Prašymo atlikti darbus gavimo dienos informuoja apie tai asmenį ir nustato 5 darbo dienų terminą patikslintam prašymui pateikti. Jei per 5 darbo dienas Prašymas atlikti darbus nepatikslinamas, jis toliau nenagrinėjamas. Aplinkos apsaugos skyrius, gavęs tinkamai užpildytą Prašymą atlikti darbus, inicijuoja Sprendimo priėmimą:

12.1. Jei prašoma kirsti ne daugiau kaip 10 saugotinų želdinių, Aplinkos apsaugos skyriaus specialistas per 20 darbo dienų įvertina, ar numatomas saugotinų želdinių kirtimas neprieštarauja Savivaldybės strateginiams plėtros ir veiklos planams, Savivaldybės ir (ar) vietovės lygmens kompleksinio ir specialiojo teritorijų planavimo dokumentams.

12.2. Jei prašoma kirsti 10 ar daugiau saugotinų želdinių, Aplinkos apsaugos skyrius privalo gauti Komisijos išvadą dėl būtinybės kirsti saugotinus želdinius. Komisija išvadą privalo pateikti Aplinkos apsaugos skyriui per 20 darbo dienų.

12.3. 13 punkte nurodytais atvejais Aplinkos apsaugos skyrius turi gauti želdynų ir želdinių būklės ekspertizės išvadą.

12.4. Atsižvelgęs į Aprašo 12.1–12.3 papunkčius, Administracijos direktorius ir (ar) jo įgaliotas Administracijos direktoriaus pavaduotojas priima Spendimą ir numato Sprendimo įsigaliojimo terminą, kuris gali būti ne ankstesnis kaip po 20 darbo dienų nuo Sprendimo priėmimo dienos, ir ne vėliau kaip per 3 darbo dienas nuo Sprendimo priėmimo dienos Savivaldybės interneto svetainėje Aplinkos apsaugos skyrius paskelbia informaciją apie priimtą Sprendimą, nurodydamas numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą Sprendimo įsigaliojimo dieną. Kartu su Sprendimu paskelbiama Komisijos išvada ir (ar) želdynų ir želdinių būklės ekspertizės išvada, kai šias išvadas Aprašo 12.2 ir 12.3 papunkčiuose numatytais atvejais privaloma gauti ir įvertinti iki Sprendimo priėmimo;

12.5. jeigu per nustatytą terminą gautas Aprašo 13.3 papunktyje numatytas rašytinis suinteresuotos visuomenės prašymas arba 14 punkte numatytas suinteresuotos visuomenės pranešimas, Sprendimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavęs želdynų ir želdinių būklės ekspertizės išvadą, Administracijos direktorius ir (ar) jo įgaliotas Administracijos direktoriaus pavaduotojas per 5 darbo dienas susipažįsta su želdynų ir želdinių būklės ekspertizės išvada ir palieka Sprendimą nepakeistą, pakeičia arba panaikina Sprendimą ir jį kartu su želdynų ir želdinių būklės ekspertizės išvada paskelbia Savivaldybės interneto svetainėje. Jeigu Administracijos direktorius ir (ar) jo įgaliotas Administracijos direktoriaus pavaduotojas neatsižvelgė ar atsižvelgė tik iš dalies į Komisijos išvadą ir (ar) želdynų ir želdinių būklės ekspertizės išvadą, Sprendime privaloma nurodyti tokio sprendimo priežastis ir motyvus. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo įsigaliojusio leidimo paskelbimo Savivaldybės interneto svetainės Aplinkos apsaugos puslapyje.

13. Želdynų ir želdinių būklės ekspertizė privaloma ir Aplinkos apsaugos skyrius turi gauti želdynų ir želdinių būklės ekspertizės išvadą, kai:

13.1. numatoma pertvarkyti didesnius kaip 1 hektaro ploto viešuosius želdynus urbanizuotose teritorijose;

13.2. numatoma kirsti ar kitaip pašalinti iš augimo vietos gatvių želdinius ilgesniame kaip 100 m gatvės ruože, kai numatomame pertvarkyti gatvės ruože auga 10 ir daugiau saugotinų želdinių;

13.3. suinteresuotos visuomenės reikalavimu, kai pateikiamas rašytinis prašymas dėl numatomų tvarkyti viešųjų želdynų ir želdinių būklės ekspertizės atlikimo, kurį pasirašė ne mažiau kaip 100 asmenų, kai numatoma kirsti viešuosius želdinius miesto teritorijoje.

14. Suinteresuota visuomenė turi teisę savo iniciatyva užsakyti viešųjų želdynų ir želdinių būklės ekspertizę, kai jos atlikti neprivaloma, ir perduoti ekspertizės išvadą Aplinkos apsaugos skyriui. Apie užsakytą ir numatomą atlikti viešųjų želdynų ir želdinių būklės ekspertizę suinteresuotos visuomenės atstovai privalo informuoti Aplinkos apsaugos skyrių raštu, pateikdami pranešimą apie užsakytą želdynų ir želdinių būklės ekspertizę ir tai patvirtinančius dokumentus iki Leidimo įsigaliojimo termino arba iki viešojo atskirojo želdyno projektavimo parengiamojo etapo pabaigos.

15. Želdynų ir želdinių būklės ekspertizė atliekama parengiamuoju viešųjų atskirųjų želdynų projektų rengimo etapu. Planuojant viešųjų atskirųjų želdynų pertvarkymą, želdinių kirtimą ar kitokį pašalinimą iš augimo vietos ir (ar) tvarkymą Aprašo 13 ir 14 punktuose nurodytais atvejais Administracijos direktorius ir (ar) jo įgaliotas Administracijos direktoriaus pavaduotojas privalo atsižvelgti į želdynų ir želdinių būklės ekspertizės išvadą arba nurodyti priežastis ir motyvus, jeigu nuspręsta atsižvelgti tik iš dalies arba nuspręsta neatsižvelgti į želdynų ir želdinių būklės ekspertizės išvadą.

16. Priimdamas sprendimą išduoti Leidimą, Administracijos direktorius ir (ar) jo įgaliotas Administracijos direktoriaus pavaduotojas ar sprendimą dėl leidimo išdavimo teikianti Komisija prioritetą teikia esamų sveikų, gyvybingų, estetiniu ir ekologiniu požiūriu vertingų, perspektyvių želdinių išsaugojimui, jei reikia, – pasiūlo juos genėti. Leidimą šalinti želdinius Administracijos direktorius ir (ar) jo įgaliotas Administracijos direktoriaus pavaduotojas išduoda ar Komisija sprendimą dėl leidimo išdavimo teikia įsitikinusi, kad šie želdiniai kelia fizinę grėsmę žmonėms, statiniams ar eismui, ligų ar kenkėjų židinių susidarymo pavojų arba nėra kitų priimtinų alternatyvių sprendimų išsaugoti želdinius statant ar rekonstruojant statinius.

17. Prašyme pateiktoms priežastims pagrįsti iš želdynų ir želdinių savininko ar valdytojo, kito fizinio ar juridinio asmens, prašančio kirsti, kitaip pašalinti iš augimo vietos ar intensyviai genėti saugotinus želdinius, Aplinkos apsaugos skyrius gali prašyti papildomos informacijos ir (ar) želdinių ekspertizės, kai to nereikalauja įstatymas.

18. Leidimą ar Sprendimą Administracijos direktorius ir (ar) jo įgaliotas Administracijos direktoriaus pavaduotojas derina su:

18.1. Kauno marių regioninio parko direkcija (toliau – Direkcija) – kai saugotini medžiai ir krūmai auga saugomos teritorijos Direkcijos administruojamose ir jai Valstybinės saugomų teritorijų tarnybos direktoriaus įsakymu priskirtose rezervatinėse apyrubėse, valstybiniuose draustiniuose, paveldo objektuose, biosferos poligonuose, atkuriamuosiuose ir genetiniuose sklypuose ir Europos ekologinio tinklo „Natura 2000“ teritorijose, ir jos atstovas nedalyvavo Komisijos posėdyje dėl konkrečiu Leidimu numatomų leisti pašalinti medžių;

18.2. Kultūros paveldo departamento prie Kultūros ministerijos Kauno skyriumi – kai saugotini medžiai ir krūmai yra kultūros paveldo objektų ar vietovių vertingosios savybės arba auga kultūros paveldo objektų ar vietovių, kuriems nenustatytos vertingosios savybės, teritorijoje.

19. Leidimas ar Sprendimas derinti su 18 punkte nurodytomis institucijomis neteikiamas, jei nustatyta tvarka parengtuose ir patvirtintuose detaliuosiuose ir specialiuosiuose teritorijų planavimo dokumentuose, atskirųjų ir priklausomųjų želdynų kūrimo ir tvarkymo projektuose, kurie yra suderinti su Aprašo 18 punkte nurodytomis institucijomis, yra nurodyti kertami, kitaip pašalinami iš augimo vietos ar intensyviai genimi saugotini želdiniai, jų rūšys, skaičius, būklė, atkuriamoji vertė, kirtimo, kitokio pašalinimo iš augimo vietos, intensyvaus genėjimo priežastys. Derinančiajai institucijai Aplinkos apsaugos skyriaus nustatytu terminu nepateikus savo išvadų, Leidimas ar Sprendimas neišduodamas.

20. Privačios žemės savininkas ar valstybinės žemės valdytojas, kuriam išduotas Leidimas, prieš medžių ir krūmų, įrašytų Leidime, kirtimą ar kitokį pašalinimą iš augimo vietos turi sumokėti jų atkuriamąją vertę, išskyrus 6 punkte nurodytus atvejus, į Savivaldybės nurodytą sąskaitą.

21. Leidimas ar Sprendimas neišduodamas, kai:

21.1. privačios žemės savininkas ar valstybinės žemės valdytojas, kitas fizinis ar juridinis asmuo nepateikia papildomos informacijos priežastims, pateiktoms Prašyme, pagrįsti pagal Aprašo 17 punktą arba pateikia klaidingą informaciją apie prašomo kirsti, kitaip pašalinti iš augimo vietos ar intensyviai genėti želdinio būklę;

21.2. Aprašo 18 punkte nurodytos institucijos motyvuotai atsisako suderinti Leidimą ar Sprendimą;

21.3. Administracijos direktorius ir (ar) jo įgaliotas Administracijos direktoriaus pavaduotojas gauna neigiamą Komisijos išvadą;

21.4. vadovaujantis Aprašo 13 punkte nurodytais atvejais nebuvo atlikta želdinių būklės ekspertizė.

22. Leidimo galiojimas panaikinamas:

22.1. kai įsiteisėja teismo sprendimas;

22.2. kai Administracijos direktorius ir (ar) jo įgaliotas Administracijos direktoriaus pavaduotojas išduoda naują leidimą;

22.3. privataus žemės sklypo savininko ar valstybinės žemės valdytojo prašymu.

**III SKYRIUS**

**PRAŠYMŲ PERSKAIČIUOTI ŽELDINIŲ ATKURIAMOSIOS VERTĖS KOMPENSACIJĄ NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKA**

23. Jeigu želdinį nukirtus ar kitaip pašalinus iš augimo vietos paaiškėja, kad privačios žemės sklypo savininkui ar valstybinės žemės valdytojui išduotame Leidime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, privačios žemės sklypo savininkas ar valstybinės žemės valdytojas turi teisę kreiptis į Administracijos direktorių ir (ar) jo įgaliotą Administracijos direktoriaus pavaduotoją dėl želdinių atkuriamosios vertės dydžio perskaičiavimo ir dalies ar visos sumokėtos želdinių atkuriamosios vertės kompensacijos grąžinimo, kurie privalo privačios žemės sklypo savininko ar valstybinės žemės valdytojo prašymą dėl želdinių atkuriamosios vertės kompensacijos perskaičiavimo išnagrinėti ir priimti sprendimą dėl želdinių atkuriamosios vertės kompensacijos permokos grąžinimo per 20 darbo dienų nuo tinkamai užpildyto prašymo (Aprašo 5 priedas) gavimo ir grąžinti želdinių atkuriamosios vertės kompensacijos permoką per 20 darbo dienų nuo sprendimo priėmimo. Jeigu nukirtus ar kitaip pašalinus iš augimo vietos Savivaldybės želdynų ir želdinių teritorijoje buvusį želdinį paaiškėja, kad sprendime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, Administracijos direktorius ir (ar) jo įgaliotas Administracijos direktoriaus pavaduotojas jį perskaičiuoja ir atitinkamai sumažina ar padidina savo artimiausios želdinių atkuriamosios vertės kompensacijos dydį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašo

1 priedas

(Leidimo forma)

**KAUNO MIESTO SAVIVALDYBĖS ADMINISTRACIJOS DIREKTORIUS**

**LEIDIMAS KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS**

\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

Kaunas

Leidžiama pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pateiktą prašymą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas (fizinio asmens vardas, pavardė), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresas, telefono numeris)

žemės sklype \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sklypo, kuriame vykdomi saugotinų medžių ir krūmų kirtimo, kitokio pašalinimo iš augimo vietos ar intensyvaus genėjimo, darbai, adresas, žemės sklypo kadastro numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(leidžiamų vykdyti darbų esmė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(terminai, ribojantys darbus)

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(saugotinų medžių ir krūmų rūšys\*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(medžio stiebo skersmuo 1,3 m aukštyje) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(medžių ir krūmų kiekis) |

Medžių ir krūmų atkuriamoji vertė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (žodžiais) \_\_\_\_\_ Eur \_\_\_ ct.

Leidimas kirsti, kitaip pašalinti iš augimo vietos įsigalioja 20.... m. ................................. .... dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Leidimą išdavusio tarnautojo (parašas) (vardas ir pavardė)

pareigų pavadinimas)

 A.V.

|  |  |
| --- | --- |
| SUDERINTA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(saugomos teritorijos direkcijos atstovo pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) | SUDERINTA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Kultūros paveldo departamento prie Kultūros ministerijos teritorinio skyriausatstovo pareigų pavadinimas) \_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) |

\* Įterpiama tiek eilučių, kiek reikia visoms rūšims išvardyti.

\_\_\_\_\_\_\_\_\_\_\_\_\_\_\_\_\_

Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašo

2 priedas

(Sprendimo forma)

**KAUNO MIESTO SAVAIVALDYBĖS ADMINISTRACIJOS DIREKTORIUS**

**SPRENDIMAS KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS**

\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

Kaunas

Nuspręsta pagal pateiktą prašymą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(*juridinio asmens pavadinimas (fizinio asmens vardas, pavardė),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresas, telefono numeris)

žemės sklype \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sklypo, kuriame vykdomi saugotinų medžių ir krūmų kirtimo, kitokio pašalinimo iš augimo vietos ar intensyvaus genėjimo darbai, adresas, žemės sklypo kadastro numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(leidžiamų vykdyti darbų esmė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(terminai, ribojantys darbus)

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(saugotinų medžių ir krūmų rūšys\*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(medžio stiebo skersmuo 1,3 m aukštyje) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(medžių ir krūmų kiekis) |

Medžių ir krūmų atkuriamoji vertė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (žodžiais) \_\_\_\_\_ Eur \_\_\_ ct.

Sprendimas kirsti, kitaip pašalinti iš augimo vietos įsigalioja 20.... m. .............................. .... dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Sprendimą išdavusio tarnautojo (parašas) (vardas ir pavardė)

pareigų pavadinimas)

 A.V.

|  |  |
| --- | --- |
| SUDERINTA\_\_\_\_\_\_\_\_\_\_\_\_\_\_\_\_\_\_\_\_\_\_\_(saugomos teritorijos direkcijos atstovo pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) | SUDERINTA\_\_\_\_\_\_\_\_\_\_\_\_\_\_\_\_\_\_\_\_\_\_(Kultūros paveldo departamento prie Kultūros ministerijos teritorinio skyriausatstovo pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas ir pavardė) |

\* Įterpiama tiek eilučių, kiek reikia visoms rūšims išvardyti.

\_\_\_\_\_\_\_\_\_\_\_\_\_\_\_\_\_

Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašo

3 priedas

(Prašymo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymą teikiančio fizinio asmens vardas, pavardė ar juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris)

Kauno miesto savivaldybės administracijai

**PRAŠYMAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Kaunas

 Prašau leisti kirsti, kitaip pašalinti iš augimo vietos ar intensyviai genėtis saugotinus medžius ir krūmusžemės sklype\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, žemės sklypo kadastro Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numatomi atlikti darbai, medžių ir krūmų rūšys, kiekis, medžio stiebo skersmuo 1,3 m aukštyje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saugotinų medžių ir krūmų kirtimo, kitokio pašalinimo ar intensyvaus genėjimo priežastis)

Darbus numatoma pradėti ir baigti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(numatoma darbų atlikimo data)

Pateikiu šiuos dokumentus:

1. Žemės sklypo plano kopiją.

2. Nekilnojamo turto registro centrinio duomenų banko išrašo apie nuosavybės teise įregistruotą žemės sklypą kopiją.

3. Įgaliojimo kopiją, jei prašymą ir dokumentus pasirašo ir teikia įgaliotas asmuo.

4. Numatomų kirsti, persodinti ar kitaip pašalinti, genėti medžių schemą (schema gali būti parengta žemėlapio pagrindu arba nubraižyta laisva forma, pažymint želdinių augimo vietą, rūšis, skaičių, skersmenį).

5. Bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas (jei taikoma).

6. Želdinių būklės ekspertizės išvadą (jei taikoma).

7. Papildomus dokumentus *(jei vykdomi statybos ar kiti darbai)*:

7.1. statybos leidimo kopiją;

7.2. želdyno projekto kopiją (kai tokį projektą privaloma rengti), želdynų ir (ar) želdinių tvarkymo dalies kopiją.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

SUDERINTA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens, kurio sklype auga prašyme

nurodyti saugotini medžiai ir krūmai,

parašas, vardas ir pavardė)

Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašo

4 priedas

(Prašymo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymą teikiančio fizinio asmens vardas, pavardė ar juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris)

Kauno miesto savivaldybės administracijos direktoriui

**PRAŠYMAS ATLIKTI SAUGOTINŲ MEDŽIŲ IR KRŪMŲ KIRTIMO IR (AR) GENĖJIMO DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Kaunas

Prašau kirsti ir (ar) genėti saugotinus medžius ir krūmusKauno miesto **s**avivaldybės želdynų ir želdinių teritorijoje\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, žemės sklypo kadastro Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašomi atlikti darbai, medžių ir krūmų rūšys, kiekis, medžio stiebo skersmuo 1,3 m aukštyje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saugotinų medžių ir krūmų kirtimo ir (ar) genėjimo priežastis)

 Pateikiu šiuos dokumentus:

1. Numatomų kirsti, persodinti ar kitaip pašalinti, genėti medžių schemą (schema gali būti parengta žemėlapio pagrindu arba nubraižyta laisva forma, pažymint želdinių augimo vietą, rūšis, skaičių, skersmenį).

2. Bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius vienas balsas), kopiją arba išrašą (jei taikoma).

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų kirsti ar kitaip pašalinti iš augimo vietos saugotinus želdinius išdavimo, prašymų perskaičiuoti želdinių atkuriamosios vertės kompensaciją nagrinėjimo ir sumokėtos kompensacijos grąžinimo tvarkos aprašo

5 priedas

(Prašymo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymą teikiančio fizinio asmens vardas, pavardė ar juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris)

Kauno miesto savivaldybės administracijos direktoriui

**PRAŠYMAS**

\_\_\_\_\_\_\_\_\_\_\_\_\_\_\_\_\_

(data)

Kaunas

Prašau perskaičiuoti, grąžinti (reikiamą pabraukti), prie Leidimo medžių ir krūmų kirtimo, persodinimo ar kitokio pašalinimo, genėjimo darbams žemės sklype (sklypo adresas) \_\_\_\_\_\_\_\_\_\_\_\_\_\_\_\_\_\_\_\_ pagal Leidimą Nr.\_\_\_\_\_\_\_\_ apskaičiuotą želdinių atkuriamosios vertės kompensaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(aplinkybės, dėl kurių želdinių atkuriamosios vertės kompensacija turėtų būti perskaičiuota ar gražinta, nurodant medžių rūšis ir skaičių)

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_